Source: https://ispis.sk/judikatura/KSKE/14Cb1830/1996
Timestamp: 2020-04-06 14:09:54+00:00
Document Index: 16861445

Matched Legal Cases: ['§ 103', '§ 104', '§ 107', '§ 107', '§ 146', '§ 9', '§ 42', '§ 221', '§ 205', 'súd ', 'súd ', 'súd ', 'súd ', 'súd ', 'súd ', '§ 107', 'súd ', '§ 107', 'súd ', 'súd ', 'súd ', '§ 104']

KSKE 14 Cb 1830/1996 - iSpis
iSpis Judikatúra – KSKE 14 Cb 1830/1996
KS v Košiciach, dátum 15.08.2012, sp.zn. KSKE 14 Cb 1830/1996
§ 103 OSP § 104 ods. 1 OSP § 107 ods. 1 OSP § 107 ods. 4 OSP § 146 ods. 1 písm. c) OSP § 9 ods. 2 zákona č. 659/2007 § 42 ods. 3 zákona č. 659/2007 § 221 ods. 1 zákona č. 659/2007 § 205a zákona č. 659/2007
KSKE 2K96/1997
Súd: Krajský súd Košice Spisová značka: 14Cb/1830/1996 Identifikačné číslo súdneho spisu: 7096898664 Dátum vydania rozhodnutia: 16. 08. 2012 Meno a priezvisko sudcu, VSÚ: JUDr. Marta Valková ECLI: ECLI:SK:KSKE:2012:7096898664.1
Uznesenie Krajský súd v Košiciach v právnej veci žalobcu: ZPA Smart Energy a.s., Komenského 821, 541 01 Trutnov, Česká republika, IČO: 27445976, proti žalovanému: Zemplínske strojárne, a.s., Továrenská 6, Michalovce, IČO: 31 651 941, o zaplatenie 16 687,00 Sk s príslušenstvom takto
Pôvodný žalobca ZPA CZ spol. s r.o., Komenského 821, Trutnov, žalobou doručenou súdu 4.12.1995 navrhol, aby súd zaviazal žalovaného zaplatiť žalobcovi 16 687,00 Sk titulom neuhradených faktúr č. XXXXXX, XXXXXX,XXXXXX, všetky zo dňa X.XX.XXXX za zmluvné dodanie výrobkov v októbri a novembri XXXX a trovy konania 668,00 Sk vynaložené na zaplatenie súdneho poplatku.
Z obsahu konkurzného spisu vedeného na Krajskom súde v Košiciach pod č.k. 2K/96/1997 súd zistil, že uznesením Krajského súdu v Košiciach č.k. 2K/96/1997-459 zo dňa 7.2.2012 súd zrušil konkurz na majetok úpadcu: Zemplínske strojárne, a.s., Továrenská 6, Michalovce a zároveň bol JUDr. Juraj Špirko zbavený funkcie správcu konkurznej podstaty. Uvedené uznesenie nadobudlo právoplatnosť dňa 20.3.2012.
Podľa výpisu z Obchodného registra Okresného súdu Košice I oddiel Sa, vložka č. 284/V zistil, že súd povolil výmaz žalovaného na základe uznesenia Krajského súdu v Košiciach č.k. 2K/96/1997-459 zo dňa 7.2.2012. K výmazu žalovaného došlo dňa 22.6.2012.
Podľa § 107 ods. 1 O.s.p., ak účastník stratí spôsobilosť byť účastníkom konania skôr, ako sa konanie právoplatne skončilo, súd posúdi podľa povahy veci, či má konanie zastaviť alebo prerušiť, alebo či môže v ňom pokračovať.
Podľa § 107 ods. 4 O.s.p., ak po začatí konania zanikne právnická osoba, súd pokračuje v konaní s jej právnym nástupcom, ak právneho nástupcu niet, súd konanie zastaví.
Pretože právnická osoba zanikla výmazom z obchodného registra a ide o taký nedostatok podmienky konania, ktorý nie je možné odstrániť, súd s poukazom na ust. § 104 ods. 1 a 107 ods. 4 O.s.p. konanie zastavil.